Titov oblúk

Titov oblúk alebo Titov víťazný oblúk (tal. Arco di Tito) stojí na ruinách Rímskeho fóra. Je jedným zo štyroch víťazných oblúkov, ktoré sa nachádzajú v rímskom komplexe chrámov a budov Forum Romanum. Dal ho postaviť cisár Domicián v roku 81, na oslavu víťazstiev svojho brata Tita a otca Vespasiana v Judeai v roku 70. Oblúk je dielom architekta Rabiriusa. Vo vnútri je oblúk zdobený reliéfmi znázorňujúcimi triumfálny sprievod so zajatými Židmi, ako aj rímskych vojakov nesúcich korisť z chrámov Jeruzalema. Na nosidlách nesú oltár, strieborné trúbky a zlatý sedemramenný svietnik menorah. Iné projekty Commons ponúka multimediálne súbory na tému Titov oblúk Externé odkazy Historické obrázky - romanbookshelf.com (po anglicky) Fotogaléria Forum Romanum a Titov oblúk - catholic-resources.org (po anglicky) Titov oblúk - www.roma-antiqua.de (po nemecky)